 ****

**Poziv za učešće na međunarodnom naučnom skupu**

**ULOGA I ZNAČAJ OBRAZOVANJA U SAVREMENOM DRUŠTVU**

Filozofski fakultet Univerziteta Crne Gore

Nikšić, 20. i 21. septembar 2024. godine

Poštovana/i,

povodom 50 godina Univerziteta Crne Gore, Filozofski fakultet Univerziteta Crne Gore u saradnji sa Filozofskim fakultetom Univerziteta u Novom Sadu (Republika Srbija) organizuje međunarodni naučni skup koji će biti održan **20. i 21. septembra 2024.** **godine u Nikšiću na Filozofskom fakultetu.** Tema skupa je **„Uloga i značaj obrazovanja u savremenom društvu“**. Uvažavajući Vaš doprinos u oblastima koje navedena tema obuhvata, pozivamo Vas da učestvujete u radu ovog skupa.

Na skupu se očekuju radovi teorijskog i empirijskog karaktera u kojima se razmatraju pojedina pitanja u vezi sa glavnom temom, a iz perspektive društvenih i humanističkih nauka. Interdisciplinarni radovi su takođe dobrodošli.

Prijavu za učešće na skupu sa temom saopštenja i rezimeom na crnogorskom/srpskom/bosanskom/ hrvatskom i engleskom jeziku možete poslati **do 1. juna** **2024**. godine na elektronsku adresu [naucni.skup2024@ucg.ac.me](mailto:naucni.skup2024@ucg.ac.me) Obrazac prijave je dostupan na sajtovima: https://www.ucg.ac.me/objava.php?blog\_id=1275&objava\_id=178045, <https://www.ff.uns.ac.rs/sr-lat/nauka/konferencije/konferencije-u-organizaciji-filozofskog-fakulteta>

Tekst rezimea treba da sadrži sažete informacije o sadržaju saopštenja. Potrebno je jasno naznačiti predmet i cilj rada, hipoteze, metod istraživanja i osnovne nalaze. Obim rezimea ne bi trebalo da prelazi 1400 znakova sa razmacima.

Jedan rezime može maksimalno da prijavi tri koautora, a jedan autor može na skupu da ima najviše dve prijave.

Radni jezici skupa su crnogorski-srpski, bosanski, hrvatski i engleski jezik. Obavještenje o prihvatanju teme i rezimea biće poslato do **1. avgusta 2024.** godine. Zbornik rezimea biće urađen u elektronskoj formi. Kompletne radove treba poslati do **31. januara 2025. godine**. Uputstvo za pripremu radova biće poslato naknadno, nakon održanog skupa. Recenzirani radovi biće publikovani u specijalnim brojevima časopisa „Vaspitanje i obrazovanje“ i „Metodika nastave“.

Molimo Vas da poziv proslijedite kolegama koji bi mogli biti zainteresovani za učešće na skupu.

Kontakt osoba za dodatne informacije je doc. dr Milica Jelić (e-mail: [naucni.skup2024@ucg.ac.me](mailto:naucni.skup2024@ucg.ac.me)).

Sa zadovoljstvom Vas očekujemo na skupu.

Programski odbor skupa